|  |  |  |
| --- | --- | --- |
|  | | **7.** |
| **TÖRÖKSZENTMIKLÓS VÁROS POLGÁRMESTERÉTŐL** | | |
| **ELŐTERJESZTÉS** | | |
| A Képviselő-testület 2015. május 28. napján tartandó rendes nyilvános ülésére | | |
|  | | |
| Előterjesztő megnevezése: | Markót Imre | |
| Iktatószám: | 2-108/2015-F-1 | |
| Tárgy: | **A Törökszentmiklósi Logisztikai Kft. könyvvizsgálójának megválasztásáról és alapító okiratának módosításáról** | |
| Előterjesztés jellege: | Rendelet-tervezet, **Határozat-tervezet,** Tájékoztató, Beszámoló | |
| Melléklet: | 1 db **határozat-tervezet** | |
| Készítette: | Dr. Majtényi Erzsébet jegyző  dr. Monoki Bernadett ügyintéző | |
| Véleményezésre megküldve: | a Képviselő-testület **Pénzügyi és Városfejlesztési Bizottsága**  részére | |
| Törvényességi véleményezésre bemutatva: | 2015. május 15. | |

**Tisztelt Képviselő- testület!**

A Törökszentmiklós Városi Önkormányzat tulajdonában van a Törökszentmiklósi Logisztikai Kft. (székhelye: 5200 Törökszentmiklós, Dózsa Gy. u. 17., ügyvezető: Turcsányi András).

Fent megjelölt gazdasági társaságnál állandó könyvvizsgáló működik, akinek megbízatása 2015. május 31. napjáig tart.

A könyvvizsgálói feladatokat Megyesi Tibor (5000 Szolnok, Ybl Miklós u. 13.) látta el, akinek az volt a feladata, hogy a gazdasági társaság vonatkozásában a könyvvizsgálatot elvégezze, ennek alapján pedig független könyvvizsgálói jelentést tegyen arról, hogy a gazdasági társaság beszámolója megfelel-e a jogszabályoknak, valós képet ad-e a társaság vagyoni, pénzügyi, jövedelmi helyzetéről, működésének gazdasági eredményeiről.

A továbbikaban is szükséges a könyvvizsgálat elvégzése, ezért a könyvvizsgáló személyének megválasztása elengedhetetlen.

A köztulajdonban álló gazdasági társaságok takarékosabb működéséről szóló 2009. évi CXXII. törvény 4. § (1) bekezdés alapján a könyvvizsgáló személyére az ügyvezetés a felügyelőbizottság egyetértésével tesz javaslatot a társaság legfőbb szervének.

A gazdasági társaság három könyvvizsgáló ajánlatát kérte meg. A felügyelőbizottság a könyvvizsgáló személyére vonatkozó javaslatot megtárgyalta, a felügyelőbizottság Megyesi Tibor(5000 Szolnok, Ybl Miklós u. 13., an.: Vágó Rozália) könyvvizsgáló ajánlatát preferálta, így Megyesi Tibor könyvvizsgálót javasolja megválasztásra a Képviselő-testület felé.

A könyvvizsgálóra vonatkozó részletszabályait egyebekben a Polgári Törvénykönyvről szóló 2013. évi V. törvény (Ptk.) 3:129. § - 131. §-ai tartalmazzák, amely szabályokat jelen esetben is alkalmazni kell.

Fentiekre tekintettel javaslom, hogy a Törökszentmiklósi Logisztikai Kft. könyvvizsgálójának Megyesi Tibor (5000 Szolnok, Ybl Miklós u. 13., an.: Vágó Rozália) kerüljön megválasztásra, 2015. június 1. napjától 2020. május 31. napjáig tartó 5 éves határozott időtartamra.

Tekintettel a megválasztott könyvvizsgálóra és megbízatásának idejére, szükségessé válik továbbá a gazdasági társaság alapító okiratának módosítása is.

Javaslom, hogy az alapító okiratok fentieknek megfelelően kerüljenek módosításra.

Tisztelt Képviselő-testület!

Kérem az előterjesztés megvitatását és a határozati javaslat elfogadását!

Törökszentmiklós, 2015. május 15.

**Markót Imre**

**polgármester**

**\_\_\_/2015. ( \_\_\_ ) Kt.**

**H a t á r o z a t:**

**a Törökszentmiklósi Logisztikai Kft. könyvvizsgálójának megbízására és alapító okirat módosítására**

1. Törökszentmiklós Városi Önkormányzat Képviselő-testülete, mint a Törökszentmiklósi Logisztikai Kft. tulajdonosi jogainak gyakorlója a társaság könyvvizsgálójának Megyesi Tibort (5000 Szolnok, Ybl Miklós u. 13., an.: Vágó Rozália) jelöli ki, 2015. június 1. napjától 2020. május 31. napjáig tartó 5 éves határozott időtartamra.

Az Alapító Okirat ezen rendelkezés szerint módosul.

A megbízási díj összege 300.000 Ft/év.

1. A Képviselő-testülete felhatalmazza Markót Imre polgármestert és Turcsányi András ügyvezetőt, hogy a határozat 1. pontja végrehajtásához szükséges okiratokat – beleértve a cégbírósági bejegyzéshez szükséges okiratokat is – aláírja.

Határidő: 2015. június 1.

Felelős: ügyvezető

Markót Imre polgármester

Erről értesülnek:

1. Markót Imre polgármester
2. Fejes Tibor alpolgármester
3. Dr. Majtényi Erzsébet jegyző
4. Közpénzügyi Osztály
5. Törökszentmiklósi Logisztikai Kft.
6. Könyvvizsgáló
7. Irattár